Sarpsborg

Sarpsborg je mesto v Nórsku. Je správnym mestom kraja Østfold. Mesto založil Olaf II. Svätý v roku 1016. Vtedy sa volalo Borg a bolo až do Olafovej smrti v roku 1030 hlavným mestom Nórska. Je tretím najstarším mestom Nórska.

Väčšina starého mesta skončila po zosuvoch v rieke Glomma. Bolo znovu postavené na bezpečnejšom mieste, ale v roku 1567 bolo vypálené švédskym vojskom. Obyvatelia utiekli po prúde rieky Glommy do miest dnešného Fredrikstadu, ktorý ako mesto založili v roku 1569. Potom bol Sarpsborg vystavaný znova. Počet jeho obyvateľov stále rastie, v roku 2005 dosiahol počet obyvateľov 50 000, k 1. januáru 2006 tu žilo 50 115 obyvateľov.

Spolu s Fredrikstadom dnes tvoria piatu najväčšiu konurbáciu v Nórsku. K 1. aprílu 2006 mali obe mestá spolu 121 097 obyvateľov. Najvýznamnejšiu priemyselnú výrobu zastupuje Borregaard, v meste pôsobí Borg Bryggerier (Pivovar Borg) z druhej najväčšej pivovarníckej skupiny v Nórsku (Hansa Borg Bryggerier).

Znak 
Znak Sarpsborgu bol vytvorený v roku 1966, jeho podoba vychádza z pečate z roku 1556.

Šport 
V šesťdesiatych rokoch 20. storočia bol Sarpsborg známy svojím futbalovým tímom Sarpsborg FK (v súčasnosti Sarpsborg 08 FF po zlúčení s klubom FK Sparta Sarpsborg v roku 2008,) ale dnes je viac známy svojím hokejovým tímom Sparta Warriors.

Partnerské mestá 
  Berwick-upon-Tweed, Spojené kráľovstvo
  Betlehem, Palestína, 1997
  Forssa, Fínsko
  Grand Forks, Severná Dakota, USA, 2005
  Södertälje, Švédsko
  Struer, Dánsko

Iné projekty

Referencie

Externé odkazy  
 Oficiálna stránka

 
Mestá v Nórsku
Østfold